Priprava Prostorske Dokumentacije za Občinski Podrobni Prostorski Načrt za Objekt Energijske Izrabe Odpadkov v Mestni Občini Ljubljana.

**OPPN skupnega pomena – OEIO**

**PROJEKTNA NALOGA – izhodišče za razpis**

Pripravili sodelavci projektne skupine za OEIO (Energetika Ljubljana, VokaSnaga Ljubljana, Javni Holding Ljubljana skupaj s sodelavci oddelka za Urbanizem MOL)

V Ljubljani, 5.5.2021

# Predmet del

V Mestni občini Ljubljana se načrtuje objekt za energijsko izrabo odpadkov (OEIO) iz Ljubljanskega regijskega centra za ravnanje z odpadki (RCERO) v velikosti 40 MWt, ki bo poleg električne energije proizvajal tudi toploto in/ali paro za potrebe JP Energetika Ljubljana.

OEIO je možno umestiti na dve lokaciji in sicer:

* ob Zaloško cesto v območje, ki je po določilih Občinskega prostorskega načrta MOL – izvedbeni del (OPPN MOL ID) umeščeno v enoto urejanja prostora (EUP) MO-179, kjer je predvidena priprava občinskega podrobnega prostorskega načrta (OPPN) 204: Razvojne površine ob TE-TOL Moste in
* ob Letališko cesto v območje, ki je po določilih OPN MOL ID umeščeno v EUP JA-226, kjer je predvidena priprava OPPN 271: TOSG.

Predmet naloge je izdelava projektne, prostorske in okoljske dokumentacije. Rezultat naloge bo odločitev o primernejši lokaciji in sprejem izvedbenega akta za prostorske ureditve skupnega pomena (v nadaljevanju OPPN za PUSP), za izbrano lokacijo.

# Vsebina in obseg del

Vsebina, oblika in način priprave gradiv mora biti v skladu z v času izdelave veljavnimi predpisi na področju urejanja prostora, umeščanja prostorskih ureditev v prostor, graditve objektov in varstva okolja.

V času objave razpisa so to:

* Zakon o urejanju prostora (ZUreP-2), Uradni list RS, št. 61/17;
* Zakona o varstvu okolja, Uradni list RS, št. [39/06](http://www.uradni-list.si/1/objava.jsp?sop=2006-01-1682) - uradno prečiščeno besedilo, [49/06](http://www.uradni-list.si/1/objava.jsp?sop=2006-01-2089) – ZMetD, [66/06](http://www.uradni-list.si/1/objava.jsp?sop=2006-01-2856) – odl. US, [33/07](http://www.uradni-list.si/1/objava.jsp?sop=2007-01-1761) – ZPNačrt, [57/08](http://www.uradni-list.si/1/objava.jsp?sop=2008-01-2416) – ZFO-1A, [70/08](http://www.uradni-list.si/1/objava.jsp?sop=2008-01-3026), [108/09](http://www.uradni-list.si/1/objava.jsp?sop=2009-01-4888), [108/09](http://www.uradni-list.si/1/objava.jsp?sop=2009-01-4890) – ZPNačrt-A, [48/12](http://www.uradni-list.si/1/objava.jsp?sop=2012-01-2011), [57/12](http://www.uradni-list.si/1/objava.jsp?sop=2012-01-2415), [92/13](http://www.uradni-list.si/1/objava.jsp?sop=2013-01-3337), [56/15](http://www.uradni-list.si/1/objava.jsp?sop=2015-01-2359), [102/15](http://www.uradni-list.si/1/objava.jsp?sop=2015-01-4085), [30/16](http://www.uradni-list.si/1/objava.jsp?sop=2016-01-1264), [61/17](http://www.uradni-list.si/1/objava.jsp?sop=2017-01-2914) – GZ, [21/18](http://www.uradni-list.si/1/objava.jsp?sop=2018-01-0887) – ZNOrg, [84/18](http://www.uradni-list.si/1/objava.jsp?sop=2018-01-4120) – ZIURKOE in [158/20](http://www.uradni-list.si/1/objava.jsp?sop=2020-01-2763) v nadaljevanju ZVO-1;
* Zakon o ohranjanju narave, Uradni list RS, št. [96/04](http://www.uradni-list.si/1/objava.jsp?sop=2004-01-4233) – uradno prečiščeno besedilo, [61/06](http://www.uradni-list.si/1/objava.jsp?sop=2006-01-2567) – ZDru-1, [8/10](http://www.uradni-list.si/1/objava.jsp?sop=2010-01-0254) – ZSKZ-B, [46/14](http://www.uradni-list.si/1/objava.jsp?sop=2014-01-1918), [21/18](http://www.uradni-list.si/1/objava.jsp?sop=2018-01-0887) – ZNOrg, [31/18](http://www.uradni-list.si/1/objava.jsp?sop=2018-01-1402) in [82/20](http://www.uradni-list.si/1/objava.jsp?sop=2020-01-1235); v nadaljevanju ZON;
* Pravilnika o vsebini, obliki in načinu priprave občinskega podrobnega prostorskega načrta, Uradni list RS, št.[99/07](http://www.uradni-list.si/1/objava.jsp?sop=2007-01-4915) in [61/17](http://www.uradni-list.si/1/objava.jsp?sop=2017-01-2915);
* Pravilnika o vsebini, obliki in načinu priprave državnega prostorskega načrta, Uradni list RS, št. [106/11](http://www.uradni-list.si/1/objava.jsp?sop=2011-01-4696) in [61/17](http://www.uradni-list.si/1/objava.jsp?sop=2017-01-2915);
* Pravilnik o elaboratu ekonomike, Uradni list RS, št. [45/19](http://www.uradni-list.si/1/objava.jsp?sop=2019-01-2125);
* Pravilnik o presoji sprejemljivosti vplivov izvedbe planov in posegov v naravo in varovana območja (Uradni list RS, št. [130/04](http://www.uradni-list.si/1/objava.jsp?sop=2004-01-5407), [53/06](http://www.uradni-list.si/1/objava.jsp?sop=2006-01-2276), [38/10](http://www.uradni-list.si/1/objava.jsp?sop=2010-01-1864) in [3/11](http://www.uradni-list.si/1/objava.jsp?sop=2011-01-0094);
* Uredba o okoljskem poročilu in podrobnejšem postopku celovite presoje vplivov izvedbe planov na okolje, Ur.l.RS 73/05;
* Uredba o posebnih varstvenih območjih ( območjih Natura 2000), Uradni list RS, št. [49/04](http://www.uradni-list.si/1/objava.jsp?sop=2004-01-2277), [110/04](http://www.uradni-list.si/1/objava.jsp?sop=2004-01-4595), [59/07](http://www.uradni-list.si/1/objava.jsp?sop=2007-01-3161), [43/08](http://www.uradni-list.si/1/objava.jsp?sop=2008-01-1893), [8/12](http://www.uradni-list.si/1/objava.jsp?sop=2012-01-0331), [33/13](http://www.uradni-list.si/1/objava.jsp?sop=2013-01-1297), [35/13 – popr.](http://www.uradni-list.si/1/objava.jsp?sop=2013-21-1402), [39/13](http://www.uradni-list.si/1/objava.jsp?sop=2013-01-1520) – odl. US, [3/14](http://www.uradni-list.si/1/objava.jsp?sop=2014-01-0033), [21/16](http://www.uradni-list.si/1/objava.jsp?sop=2016-01-0818) in [47/18](http://www.uradni-list.si/1/objava.jsp?sop=2018-01-2436).

V obsegu del izvajalca je izdelava gradiv za OEIO v postopku priprave OPPN skupnega pomena in sicer:

* idejnih rešitev za vsako lokacijo,
* OPPN za PUSP in študije variant,
* okoljskega poročila.

## Idejne rešitve

Idejne rešitve se izdela v skladu s Pravilnikom o vsebini, obliki in načinu priprave državnega prostorskega načrta, Ur.l.RS 106/11 in 61/17.

Izdela se idejna rešitev OEIO na lokacijah:

* ob Zaloški cesti, EUP MO-179, OPPN 204: Razvojne površine ob enoti TE-TOL Moste in
* ob Letališki cesti, EUP JA-226, OPPN 271: TOSG

**Poudarki na lokaciji Zaloška cesta (ob enoti TE-TOL):** Prestavitve cevovodov, prestavitve kablovodov, prestavitev telekomunikacijskih vodov, zaščita obstoječih vročevodov, priključitev na sistem daljinskega ogrevanja in/ali industrijsko paro, priključitev na zemeljski plin, odvod električne energije, geotehnični pogoji in temeljenje, projektni potresni parametri, priprava platoja s potrebnimi rušitvami, seznam novih objektov, tehnični opisi in grafične podloge

**Poudarki na lokaciji Letališka cesta:** Vodenje vročevoda in/ali parovoda do TE-TOL, priključitev na zemeljski plin, odvod električne energije, priključitev na sistem daljinskega ogrevanja in/ali industrijsko paro v Energetiki Ljubljana, geotehnični pogoji in temeljenje, projektni potresni parametri, priprava platoja s potrebnimi rušitvami.

Idejna rešitev vključuje:

* Prikaz vhodni podatkov

Prikaz analize sestave gorljivih frakcij odpadkov na vstopu v OEIO, velikost vhodnega začasnega skladišča, oskrba lokacije s potrebnimi mediji (surova voda, dekarbonatizirana voda, demineralizirana voda, hladilna voda, surovine za čiščenje dimnih plinov, surovine za obdelavo odpadne vode, seizmične zahteve, geomehanika tal, povezave na obstoječe sisteme oz. infrastrukturo

* Predstavitev že izdelane dokumentacije

DIIP, Študija možnih lokacij, PIZ 2009, PIZ 2018 (leta 2009 je bila narejena študija lokacij, ki je pokazala dve najboljši lokaciji)

* Predstavitev možnih tehnoloških rešitev

Priprava goriva (odpadkov) za energijsko izrabo, tehnologija zgorevanja, tehnologija toplotne izmenjave, čiščenje dimnih plinov, čiščenja odpadnih vod in ravnanja s trdnimi ostanki po sežigu, osnovni tehnološki koncept

* Strojno-tehnološki del

Sistem sprejema in začasnega skladiščenja odpadkov, sistema (bio)filtracije zraka iz skladiščnih prostorov, sistem transporta (doziranja) odpadkov v kurišče, sistem zgorevanja, parni kotel, sistem toplotne izmenjave, sistem pare, turbo-generator, sistem čiščenja dimnih plinov, sistemi čiščenja odpadnih tehnoloških vod in ravnanja z odpadnimi mulji, sistemi skladiščenja in manipuliranja s kemikalijami in adsorbenti, oskrba z gorivom, sistemi ravnanja s trdnimi odpadki po sežigu

* Elektro del

Obstoječa in nova enopolna shema, VN, SN in NN oprema, Diesel agregat in nujno napajanje, sistemi za vodenje, upravljanje in nadzor tehnoloških procesov v objektu OEIO in sistemi za kontrolo (monitoring) predpisanih emisijskih parametrov.

* Arhitekturno-gradbeni del

Geotehnični pogoji in temeljenje, projektni potresni parametri, priprava platoja s potrebnimi rušitvami, seznam posameznih objektov OEIO, vključno s spremljajočimi objekti, kot so npr. kontrolni laboratorij, skladišče kemikalij, pisarne in drugi pomožni prostori za zaposlene, tehnični opisi in grafične podloge.

* Lokacija Zaloška cesta (ob enoti TE-TOL)

Prestavitve cevovodov, prestavitve kablovodov, prestavitev telekomunikacijskih vodov, zaščita obstoječih vročevodov, priključitev na sistem daljinskega ogrevanja in/ali industrijsko paro, priključitev na zemeljski plin, odvod električne energije, geotehnični pogoji in temeljenje, projektni potresni parametri, priprava platoja s potrebnimi rušitvami, seznam novih objektov, tehnični opisi in grafične podloge

* Lokacija Letališka cesta

Vodenje vročevoda in/ali parovoda do TE-TOL, priključitev na zemeljski plin, odvod električne energije, priključitev na sistem daljinskega ogrevanja in/ali industrijsko paro v Energetiki Ljubljana, geotehnični pogoji in temeljenje, projektni potresni parametri, priprava platoja s potrebnimi rušitvami

* Rešitev prometne situacije

Osnovni tehnični podatki glede transporta, nujne manipulacije in količin. Dovoz gorljivih odpadkov in proizvodnih surovin, odvoz preostankov in produktov energetske izrabe odpadkov. Prometna študija lokacije. Priključitev na prometna omrežja in morebitne preureditve obstoječega prometnega omrežja. Zahteve glede časa, obsega frekvence in tipologije transportov. Manipulativni prostor za odpadke po zgorevanje.

* Varovanje okolja

Prikaz predpisov na tem področju. Osnovni podatki o emisijah snovi v zrak in vode, količine odpadkov, ki so posledica energijske izrabe (sežiga) komunalnih odpadkov, razdeljene na nevarne in nenevarne. Podatki o hrupu naprav, emisijah smradu in ukrepih za preprečevanje. Ukrepi za ravnanje z gorljivimi komunalnimi odpadki pred energijsko izrabo- zagotavljanje ustreznih skladiščnih kapacitet. Ukrepi za zmanjševanje emisij snovi v zrak in vode, predvsem glede nevarnih lastnosti odpadne vode oziroma odpadka, ki nastanejo pri energijski izrabi (sežigu). Pregled možnosti za ravnanje z nenevarnimi in nevarnimi odpadki po sežigu komunalnih odpadkov. Analiza požarne varnosti

Analiza požarne varnosti in Ex ogroženosti, navedba aktivnih in pasivnih ukrepov. Upoštevanje izhodišč požarne varnosti pri umeščanju objektov OEIO v prostor.

* Investicija, obratovalni in vzdrževalni stroški

Povzeti bodo investicijski, obratovalni in vzdrževalni stroški za objekt OEIO. Ocenjeni bodo investicijski stroški infrastrukturnih povezav lokacije s priključnimi mesti v Energetika Ljubljana.

* Terminski plan

Povzet bo terminski plan izgradnje objekta OEIO, noveliran na izhodišče znano v času zaključka Idejnih rešitev.

* Grafične priloge

Prikaz zemljišč za gradnjo z vrisanimi objekti, prikaz prometnih in funkcionalnih površin, vključno z dostopi, dovozi, parkirišči, površinami za intervencijo in evakuacijo. Prikaz oskrbe objekta in priključevanje na gospodarsko infrastrukturo. Fasade novih objektov.

## Občinski podrobni prostorski načrt za prostorske ureditve skupnega pomena (OPPN za PUSP) in študija variant

Vsebina OPPN za PUSP je predpisana s Pravilnikom o vsebini, obliki in načinu priprave občinskega podrobnega prostorskega načrta, Ur. L. RS št. 99/07 (v nadaljevanju Pravilnik OPPN) in smiselni uporabe Pravilnika o vsebini, obliki in načinu priprave državnega prostorskega načrta (Uradni list RS št. 106/11 in 61/17) za načrtovanje in vrednotenje variant.

V Pravilniku OPPN je v II. poglavju določena vsebina OPPN in v III. poglavju način priprave in oblika OPPN, ki jih je pri pripravi OPPN treba upoštevati.

Dokument vsebuje:

* arhitekturne, krajinske in oblikovalske rešitve prostorskih ureditev,
* načrt parcelacije,
* območja, za katera se projektne rešitve pridobijo z javnim natečajem, kadar je to potrebno,
* etapnost izvedbe prostorske ureditve, če je ta potrebna,
* rešitve in ukrepe za celostno ohranjanje kulturne dediščine,
* rešitve in ukrepe za varstvo okolja in naravnih virov ter ohranjanje narave,
* rešitve in ukrepe za obrambo ter varstvo pred naravnimi in drugimi nesrečami, vključno z varstvom pred požarom,
* pogoje glede priključevanja objektov na gospodarsko javno infrastrukturo in grajeno javno dobro,
* vplive in povezave s sosednjimi enotami urejanja prostora,
* dopustna odstopanja od načrtovanih rešitev.

Postopek priprave OPPN za PUSP obsega:

1. izhodišča za pripravo OPPN za PUSP (za obe lokaciji),
2. študija variant,
3. strokovne podlage,
4. sklep o pripravi ,
5. osnutek podrobnega načrta,
6. dopolnitev osnutka podrobnega načrta,
7. javna razgrnitev in obravnava na mestnem svetu (MS),
8. predlog podrobnega načrta,
9. usklajeni predlog podrobnega načrta,
10. sprejem na MS.

### Izhodišča za izdelavo OPPN za PUSP

Izdelajo se izhodišča za izdelavo OPPN za PUSP, ki obravnavajo obe lokaciji:

1. ob Zaloški cesti, EUP MO-179, OPPN 204: Razvojne površine ob TE-TOL Moste in
2. ob Letališki cesti, EUP JA-226, OPPN 271: TOSG.

Izhodišča so podlaga za pripravo Sklepa in se objavijo na spletu ter pridobi smernice nosilcev urejanja prostora.

Vsebine izhodišč:

* analiza veljavne prostorske dokumentacije,
* opis prostorske ureditve,
* omejitve v prostoru,
* analiza skladnosti s splošnimi smernicami,
* potrebne investicije v komunalno opremo in drugo gospodarsko javno infrastrukturo,
* okvirni roki za izvedbo priprave OPPN za PUSP in investicije.

Izhodišča se posreduje v potrditev na MOP. MOP pripravi Dogovor MOP – MOL, obojestransko podpisan dogovor je osnova za Sklep Župana, ki pomenu uraden začetek postopka na MOL.

Na podlagi prejetih smernic nosilcev urejanja prostora se izdela Analiza smernic, ki bo podlaga za dopolnitev IR in priprave študije variant na podlagi katere se izbere ustreznejša lokacija.

### Študija variant

V skladu s Pravilnikom o vsebini, obliki in načinu priprave občinskega podrobnega prostorskega načrta, Uradni list RS št. 99/07 in 61/17 – ZureP-2, se za variantne rešitve smiselno uporablja Pravilnik o vsebini, obliki in načinu priprave državnega prostorskega načrta, Uradni list RS št. 106/11 in 61/17 – ZureP-2.

Študija variant obsega:

1. **Osnovni podatki**

V uvodnem delu pojasnilo o predmetu in namenu študije variant, opredelitev prostorske ureditve, cilji prostorske ureditve, skladnost z nacionalnimi izhodišči ter strateškimi državnimi in občinskimi razvojnimi in prostorskimi akti in kronologijo dosedanjega postopka.

V drugem delu opis in prikaz variant OEIO. Razmestitev objektov, potrebna velikost lokacije, dovoz s tovornimi vozili in sprejem gorljivih odpadkov na lokaciji, informacija o tehnologiji: procesu zgorevanja, sistemu čiščenja dimnih plinov, postrojenju za čiščenje odpadnih vod, konceptu dovoza surovin in kemikalij za čiščenje dimnih plinov, ravnanja z odpadnimi produkti in odvozu odpadnih produktov... Nadalje okvirni terminski načrt izvedbe investicije in ocena investicijskih stroškov.

1. **Vrednotenje in utemeljitev rešitve**

Predstavitev **metodologije vrednotenja in vrednotenje in utemeljitev najustreznejše variante po posameznih vidikih**. Ti so: Prostorski, varstveni, funkcionalni, ekonomski in vidik družbene sprejemljivosti.

Pri vrednotenju lokacij naj izvajalec upošteva vsaj merila navedena pri posameznih vidikih obravnave:

1. **Prostorski vidik obravnava:**

Razvojno urbanistična izhodišča, stanje prostorskih aktov, razpoložljivost prostora in lastništvo parcel, spremembe kakovosti bivalnega okolja, razvojne potenciale lokacije, potencial za (druge) rabe prostora in razvoj dejavnosti v prostoru, dostopnost in prometno infrastrukturo, vpliv na naravno in kulturno dediščino, komunalno infrastrukturo, skupno vrednotenje s prostorsko-urbanističnega vidika.

V zaključku obravnave lokacij s prostorskega vidika izvajalec finančno ovrednoti obdelane vsebine (slabosti in koristi) ter navede učinke investicije, ki jih finančno ni mogoče ovrednotiti.

1. **Varstveni vidik (okoljevarstveni)**:

V okviru vrednotenja varstvenega vidika se izvede ocenjevanje vplivov variant prostorske ureditve na okolje, zlasti na kakovost zraka, površinske in podzemne vode, obvladovanje emisij hrupa, prašenja in smradu ter na kakovost tal.

Pri ocenjevanju se upošteva veljavne predpise s področja varstva okolja, ki se nanašajo na gradnjo in delovanje OEIO na posamezni lokaciji. Pri pregledu je treba upoštevati tudi smernice za morebitno zaostritev teh predpisov kot so na primer vertikalni referenčni dokument BREF za sežiganje odpadkov iz decembra 2019 https://eippcb.jrc.ec.europa.eu/reference/waste-incineration oziroma BAT zaključki za sežiganje odpadkov – Izvedbeni sklep 2019/2010 o določitvi zaključkov o najboljših razpoložljivih tehnikah (BAT) za sežiganje odpadkov na podlagi Direktive 2010/75/EU Evropskega parlamenta in Sveta o industrijskih emisijah. Prav tako je potrebno upoštevati tudi vse horizontalne dokumenta BREF za skladiščenje in ostale. Kriteriji za ocenjevanje vključujejo ocene emisij snovi v zrak, tla, vode, smradu, hrupa, nastajanja odpadkov, vpliv prometa ter elektromagnetnega sevanja zaradi gradnje in obratovanje OEIO. Na podlagi izbranih kriterijev se izvede skupno vrednotenje variant z varstvenega vidika.

V zaključku obravnave lokacij z varstvenega vidika izvajalec finančno ovrednoti obdelane vplive investicije skupaj z ukrepi za omejevanje / preprečevanje njihovih vplivov na okolje, ter navede učinke investicije, ki jih finančno ni mogoče ovrednotiti.

1. **Funkcionalni vidik**:

* *Merila zahtevnosti gradnje*: geološke razmere in nosilnost terena, obstoječi objekti, obstoječa in načrtovana gospodarska in javna infrastruktura, dovozi gradbenih materialov in opreme, možnosti začasnega skladiščenja / odlaganja materiala.
* *Učinkovitost obratovanja:* obstoječ in načrtovan cestni sistem in s tem povezana prometna pretočnost in vpliv dovoza gorljivih odpadkov, surovin in kemikalij ter varnega ravnanja pri odvozu produktov zgorevanja; rešitev priključitve na daljinsko ogrevanje, oskrbo z zemeljskim plinom, odvod električne energije, kanalizacija in vodovod, tehnološka in hladilna voda.
* *Varnost obratovanja:* zaščita pred požarom.

V zaključku obravnave lokacij z funkcionalnega vidika izvajalec finančno ovrednoti obdelane vsebine investicije ter navede učinke investicije, ki jih finančno ni mogoče ovrednotiti.

1. **Ekonomski vidik**:

Izhodišča za ekonomski izračun s finančno ovrednotenimi zaključki prostorskega, varstvenega in funkcionalnega vidika obravnav variant, vrste obratovalnih stroškov in prihodkov (vhodni podatki za izračun, prikaz stroškov obratovanja OEIO, prikaz stroškov obratovanja obstoječih enot). Kazalniki: strukture povprečnih prihodkov in stroškov obratovanja OEIO in vpliv OEIO na poslovanje ENLJ. Primerjava z varianto »Doing nothing« in ekonomska ocena. Analiza občutljivosti na ključne parametre. Skupno vrednotenje z ekonomskega vidika.

Pri vrednotenju variant z ekonomskega vidika je potrebno upoštevati sprejete usmeritve EU za izdelavo analiz stroškov in koristi investicijskih projektov ravnanja z odpadki[[1]](#footnote-1), ki veljajo za kohezijsko obdobje 2021-2027. Če v času izdelave Študije variant EU še ne bo sprejela in objavila novega dokumenta, se za vrednotenje variant z ekonomskega vidika uporablja dokument sprejet za obdobje 2014-2020.

1. **Družbena sprejemljivost:**

Izvedba celovite javnomnenjske raziskave o sprejemljivosti objekta za energijsko izrabo odpadkov v Ljubljani. Raziskava bo med drugim preverila (dodatno uskladiti z naročnikom):

* sprejemljivost energijske izrabe odpadkov (uporaba odpadkov kot surovina) med splošno populacijo,
* sprejemljivost postavitve takšnega objekta v Ljubljani - opredelitev do problema same izgradnje (strinjanje ali nestrinjanje z izgradnjo),
* sprejemljivost na točno določenih lokacijah,
* ključna tveganja,
* merjenje pričakovanih koristi/spodbud,
* merjenje stopnje zaupanja v ključne odločevalce, investitorja oz. nosilca projekta,
* merjenje stopnje informiranosti o umeščanju objekta za energetsko izrabo odpadkov v prostor.

Dodatna analiza že opravljenih raziskav, meritev javnega mnenja, povezanih s tematiko (so)sežiga oziroma energetske izrabe odpadkov, umeščanja takšnih objektov v prostor ter argumentov ključnih javnosti (nevladnih organizacij, stroke itd.).

1. **Sintezno** **vrednotenje**, ki naj vključuje predstavitev glavnih meril, upoštevanih pri predlogu najustreznejše variante in utemeljitev njihovih pomembnosti. Opis in obrazložitev najustreznejše variante po prostorskem, varstvenem, funkcionalnem, ekonomskem in vidiku družbene sprejemljivosti, vključno z opredelitvijo stopnje uresničitve ciljev. Skupno vrednotenje variant s sklepnimi ugotovitvami in opredelitev predloga najustreznejše variante. Priložiti grafične podloge.
2. **Predlog utemeljene rešitve**

Opis predloga najustreznejše variante. Obrazložitev predloga najustreznejše variante glede na rezultate sinteznega vrednotenja in ugotavljanja sprejemljivosti v lokalnem okolju. Predlogi za optimizacijo predlaganih rešitev in usmeritve za nadaljnje načrtovanje predloga najustreznejše variante v OPPN za PUSP. Grafični prikazi.

Pri pripravi študije variant je treba še posebej upoštevati 12., 13., 14., 15., 16., 17., 18., 19. in 20. člen IV poglavja[[2]](#footnote-2) Pravilnika o vsebini, obliki in načinu priprave državnega prostorskega načrta, Uradni list RS št. 106/11 in 61/17 – ZUreP-2.

V teh členih je predpisan način načrtovanja variant in vrednotenja variant, podrobnejša izdelava idejne rešitve, vrednotenja s prostorskega, funkcionalnega in ekonomskega vidika, podrobnejša vsebina in oblika študije variant ter način priprave študije variant.

Po potrditvi najustreznejše variante izvajalec pripravi povzetek študije variant s sklepom o izbiri najustreznejše za javnost.

### Strokovne podlage

Za izbrano lokacijo je treba izdelati strokovne podlage, ki obsegajo:

* Geodetski načrt
* geodetski načrt s certifikatom pooblaščenega geodeta,
* kopija katastrskega načrta, potrjenega od pristojne Geodetske uprave.
* Prikaz stanja prostora
* prikaz stanja prostora se izdela skladno s Pravilnikom o prikazu stanja prostora (Uradni list RS, št. [50/08](http://www.uradni-list.si/1/objava.jsp?sop=2008-01-2132) in [61/17](http://www.uradni-list.si/1/objava.jsp?sop=2017-01-2915) – ZUreP-2).
* Elaborat lastništva
* Izdelati je treba elaborat lastništva z grafičnim prikazom.
* Strokovne podlage za urbanizem, ki morajo vsebovati predvsem:
* inventarizacij o stanja prostora,
* analizo naravnih in ustvarjenih danosti v prostoru ter
* usmeritve za posege v prostor.

Pred sprejetjem odločitve o pobudi in pripravi prostorskega akta se bo izdelalo Strokovne podlage za področje varstva okolja, v katerih bo potrebno proučiti stanje okolja in omejitve za odločanje o predvidenih prostorskih ureditvah prostorskega akta z okoljskega vidika.

Strokovne podlage za področje varstva okolja morajo obsegati najmanj:

* analizo obstoječega stanja okolja po posameznih sestavinah/dejavnikih okolja na osnovi obstoječih javno dostopnih podatkov o stanju okolja ter morebitnih podatkih o meritvah oz. modelnih izračunih na obravnavanem območju in okolici
* analiza in grafični prikaz območji s posebnim pravnim režimom skladno s predpisi o varstvu okolja, o vodah, o ohranjanju narave in o kulturni dediščini ter navedba omejitev za predvideno prostorsko ureditev;
* analizira zakonskih predpisov za obravnavane prostorske ureditve vključno z analizo zakonskih omejitev in ukrepov, ki jih je potrebno upoštevati pri načrtovanju prostorskih ureditev.

Na podlagi smernic nosilcev urejanja prostora (NUP) je treba izdelati naslednje strokovne podlage v fazi osnutka OPPN za PUSP:

* elaborat hrupa,
* požarni elaborat
* pogoji NUP: Projektna naloga – VO-KA,
* pogoji NUP: Projektna naloga – Elektro,
* pogoji NUP: Projektna naloga - Energetika - vročevodno in plinovodno omrežje,
* pogoji NUP: Projektna naloga Javna razsvetljava,
* mobilnostni načrt,
* prometna študija.

V kolikor bodo zahtevane dodatne strokovne podlage bodo le-te predmet dodatnega naročila.

### OPPN za PUSP: tekstualni in grafični del ter priloge

Izdelati je treba vse faze OPPN za PUSP, ki obsegajo:

* osnutek,
* osnutek za pridobitev prvih (1.) mnenj,
* dopolnitev osnutka,
* potrditev soglasja Ministrstva za okolje in prostor na dopolnitev osnutka,
* izdelava vsebin za javno razgrnitev in javno obravnavo na MS,
* predlog za pridobitev 2.mnenja,
* usklajeni predlog,
* potrjen prostorski akt objavljen v Uradnem listu.

Poleg vsebin predpisanih v III. poglavju Pravilnika OPPN[[3]](#footnote-3) so podrobne vsebine OPPN za PUSP :

1. Tekstualni del mora vsebovati najmanj:

* identifikacijska številko akta v prostorskem informacijskem sistemu,
* kratek opis in namen prostorske ureditve, ki se načrtuje z OPPN,
* opis območja OPPN,
* opis vplivov in povezav s sosednjimi območji,
* rešitve prometnih in krajinskih rešitev prostorskih ureditev, tehnične pogoje, usmeritve , kijih ni možno prikazati na grafičnem delu OPPN,
* načrt parcelacije,
* etapnosti izvedbe prostorske ureditve,
* rešitve in ukrepe za celostno ohranjanje kulturne dediščine,
* rešitve in ukrepe za varstvo okolja in naravnih virov ter ohranjanje narave,
* rešitve in ukrepe za varovanje zdravja,
* rešitve in ukrepe za obrambo ter varstvo pred naravnimi in drugimi nesrečami, vključno z varstvom pred požarom,
* opis zasnove načrtovanih rešitev komunalne infrastrukture skupaj z opisom pogojev glede priključevanja objektov na gospodarsko javno infrastrukturo in načrtovanega grajenega javnega dobra ter njihovih zmogljivosti,
* dopustna odstopanja od načrtovanih rešitev,
* druge pogoje in zahteve za izvajanje OPPN.

1. Grafični del mora vsebovati najmanj:

* območje OPPN,
* ureditvena situacija,
* načrt prometne in komunalne ureditve,
* načrt predvidenih gradbenih parcel,
* načrt etapnosti,
* prikaz vplivov in povezav s sosednjimi območji.

1. Priloge OPPN:

* izvleček iz OPN MOL,
* podatki iz prikaza stanja prostora in drugi podatki, na katerih temeljijo rešitve v OPPN,
* konkretne smernice in mnenja nosilcev urejanja prostora,
* obrazložitev in utemeljitev OPPN, ki vključuje predvsem utemeljitev predlaganih rešitev, lokacijskih in tehničnih pogojev ter usmeritev, ki so podlaga za pripravo OPPN,
* povzetek za javnost,
* strokovne podlage,
* okoljsko poročilo[[4]](#footnote-4)\*.
* stališča do pripomb javnosti z javne razgrnitve osnutka OPPN za PUSP z dopolnitvami

V postopku javne razgrnitve se v sodelovanju z naročnikom in MOL prouči pripombe javnosti in do njih zavzame stališče.

### Dodatne obvezne strokovne podlage - Elaborat ekonomike

Elaborat ekonomike se izdela v skladu s Pravilnikom o elaboratu ekonomike, Ur l. RS, št. 45/19. Elaborat ekonomike je treba izdelati za fazo osnutka in dopolniti za fazo osnutka z dopolnitvami, predloga in usklajenega predloga OPPN za PUSP.

Vsebine elaborata ekonomike:

* komunalna oprema in druga gospodarsko javno infrastruktura, ki jo bo treba dograditi ali zgraditi,
* oceno investicij vključno s potrebnimi zemljišči za gradnjo gospodarske infrastrukture ter določitev vira finančnih sredstev za izvedbo ureditev,
* etapnost izvajanja načrtovanih ureditev v OPPN za PUSP, ki se nanašajo na komunalno opremo in drugo gospodarsko javno infrastrukturo.

## Okoljsko poročilo

Okoljsko poročilo se izdela v skladu Zakonom o varstvu okolja (ZVO-1) in z Uredbo o okoljskem poročilu in podrobnejšem postopku celovite presoje vplivov izvedbe planov na okolje, Ur.l.RS 73/05 (v nadaljevanju Uredba OP).

Okoljsko poročilo mora opredeliti, opisati in ovrednotiti pomembne vplive izvedbe plana (projekta) na okolje, ohranjanje narave, varstvo človekovega zdravja in kulturne dediščine ter možne alternative, ki upoštevajo okoljske cilje in značilnosti območja, na katerega se plan nanaša. Izdelava okoljskega poročila je sestavni del postopka celovite presoje vplivov na okolje.

Izhodišča za pripravo okoljskega poročila so okoljski cilji plana, merila vrednotenja in metodologija ugotavljanja in vrednotenja vplivov plana na okolje, ohranjanje narave, varstvo človekovega zdravja in kulturno dediščino.

Okoljsko poročilo vsebuje vsebino, ki je opredeljena v 6.členom Uredbe OP zlasti pa najmanj naslednje informacije:

* opis vsebine in ciljev plana,
* opis in oceno pomembnih vidikov stanja okolja in verjeten razvoj stanja okolja, če se plan ne bi izvedel,
* okoljske značilnosti območij, ki bi lahko bila pomembno prizadeta,
* navedbo morebitnih okoljskih problemov, ki so pomembni za plan,
* okoljske cilje, ki so pomembni za plan, ter način upoštevanja teh ciljev in vseh okoljskih vidikov pri pripravi plana,
* okoljske cilje plana z obrazložitvijo njihove določitve, uporabljena merila vrednotenja za ugotovitev vplivov plana in njihovo vrednotenje z utemeljitvijo izbora in načina uporabe, uporabljene metode ter oceno vplivov izvedbe plana na okoljske cilje plana,
* pomembne vplive plana na okolje, ki so lahko neposredni, daljinski, kumulativni in sinergijski, kratkoročni, srednjeročni in dolgoročni, trajni in začasni, pozitivni in negativni, in se nanašajo na biotsko raznovrstnost, živalstvo, rastlinstvo, tla, vodo, zrak, podnebne dejavnike, materialne dobrine, kulturno dediščino skupaj z arhitekturno in arheološko dediščino, krajino, prebivalstvo in zdravje ljudi ter njihova medsebojna razmerja,
* pomembne vplive plana na nastanek ali povečano nevarnost nastanka naravne ali druge nesreče,
* predvidene ukrepe za preprečitev, omilitev in čim popolnejšo odpravo posledic kakršnihkoli pomembnih bistvenih ali uničujočih vplivov plana na okolje, ohranjanje narave, varstvo človekovega zdravja in kulturne dediščine (v nadaljnjem besedilu: omilitveni ukrepi),
* opis razlogov za izbiro obravnavanih možnih alternativ,
* opis poteka izdelave okoljskega poročila skupaj z vsemi težavami (npr. tehnične pomanjkljivosti ali pomanjkanje znanja in izkušenj pri zbiranju potrebnih informacij,
* opis predvidenih načinov za spremljanje stanja okolja pri izvajanju plana,
* povzetek ugotovitev okoljskega poročila z obrazložitvijo.

Okoljsko poročilo se izdela v fazi osnutka in dopolni v vseh nadaljnjih fazah izdelav prostorskega akta.

# Terminski plan priprave prostorske dokumentacije in sodelovanjA pri njenem sprejemanju

Podrobnejši terminski plan z opisom aktivnosti podajamo v nadaljevanju v tabelarični obliki. Faze si sledijo zaporedno. Ocena časa trajanja je podana v koledarskih dneh.

Za vsako fazo priprave prostorske dokumentacije za OPPN OEIO pripravi izbrani izvajalec projektno dokumentacijo v slovenskem jeziku in jo izroči naročniku v

* digitalni obliki na USB ključku, oziroma po dogovoru z naročnikom na kakem drugem nosilcu digitalnih informacij;
* analogni obliki – natisnjeno in vezano v projektnih mapah.

Naročnik uspešen zaključek vsake faze prostorske dokumentacije za OPPN OEIO potrdi s primopredajnim zapisnikom.

Predvideno potrebno število digitalnih in analognih kopij posameznega poročila je podano v tabeli spodaj.

| ID | FAZA PROSTORSKEGA NAČRTOVANJA | Pogoj za zaključek faze | Rok izvedbe | Naziv dokumenta | Vsebina opredeljena v poglavju PN | Število izvodov | |
| --- | --- | --- | --- | --- | --- | --- | --- |
| digital. | analog. |
| 1 | Priprava idejnih rešitev | Potrditev idejnih rešitev | **140 dni** od podpisa pogodbe | Idejne rešitve | 2.1 | 3 | **5** |
| 2 | Priprava izhodišč za pripravo OPPN | Potrditev izhodišč za pripravo OPPN | **30 dni** od izstavitve naročila | Izhodišča za pripravo OPPN | 2.2.1 | 3 | **2** |
| 3 | Študija variant Zaloška - Letališka | Potrditev izbora najprimernejše variante | **70 dni** od izstavitve naročila | Študija variant Zaloška – Letališka  Povzetek študije variant s sklepom o potrditvi najustreznejše variante za javnost | 2.2.2 | 3 | **10** |
| 4 | Izdelava strokovnih podlag k pobudi za pripravo OPPN | Potrditev strokovnih podlag in prejem sklepa o pripravi OPPN | **30 dni** od izstavitve naročila | Strokovne podlage k pobudi za pripravo OPPN | 2.2.3 | 3 | **4** |
| 5 | Priprava osnutkov OPPN, OKOLJSKEGA POROČILA in ELABORATA EKONOMIKE | Potrditev uskladitev 1. mnenj z nosilci urejanja prostora | **40 dni** od izstavitve naročila | Osnutek OPPN | 2.2.4 | 3 | **4** |
| Osnutek ELABORATA EKONOMIKE | 2.2.5 | 3 | **4** |
| Osnutek OKOLJSKEGA POROČILA | 2.3 | 3 | **4** |
| 6 | Priprava dopolnjenih osnutkov OPPN, OKOLJSKEGA POROČILA in ELABORATA EKONOMIKE | Potrditev dopolnjenih osnutkov na MOL in MOP | **40 dni** od izstavitve naročila | Dopolnjen osnutek OPPN | 2.2.4 | 3 | **6** |
| Dopolnjen osnutek ELABORATA EKONOMIKE | 2.2.5 | 3 | **4** |
| Dopolnjen osnutek OKOLJSKEGA POROČILA | 2.3 | 3 | **4** |
| 7 | Izdelava gradiv za javno razgrnitev in obravnavo na mestnem svetu | Potrditev uskladitev stališč javne obravnave z MOL | **15 dni** od izstavitve naročila | Gradivo za javno razgrnitev In obravnavo na mestnem svetu | 2.2.4 | 3 | **30** |
| 8 | Izdelava predlogov OPPN, OKOLJSKEGA POROČILA in ELABORATA EKONOMIKE | Zapisnik o uskladitvi pridobljenih 2. mnenj z nosilci urejanja prostora v MOL | **30 dni** od izstavitve naročila | Predlog OPPN | 2.2.4 | 3 | **4** |
| Predlog OKOLJSKEGA POROČILA | 2.2.5 | 3 | **4** |
| Predlog ELABORATA EKONOMIKE | 2.3 | 3 | **4** |
| 9 | Izdelava usklajenih predlogov OPPN, OKOLJSKEGA POROČILA in ELABORATA EKONOMIKE | Potrditev usklajenih predlogov na MOL in MOP in objava akta v uradnem listu Republike Slovenije | **20 dni** od izstavitve naročila | Usklajen predlog OPPN | 2.2.4 | 3 | **4** |
| Usklajen predlog OKOLJSKEGA POROČILA | 2.2.5 | 3 | **4** |
| Usklajen predlog ELABORATA EKONOMIKE | 2.3 | 3 | **4** |
| 10 | Izdelava vezanih izvodov OPPN, OKOLJSKEGA POROČILA in ELABORATA EKONOMIKE | Pregled in potrditev vezanih izvodov | **15 dni** od izstavitve naročila | Vezani izvodi OPPN | 2.2.4 | 3 | **25** |
| Vezani izvodi OKOLJSKEGA POROČILA | 2.2.5 | 3 | **25** |
| Vezani izvodi ELABORATA EKONOMIKE | 2.3 | 3 | **25** |

1. Za kohezijsko obdobje 2014-2020 je to [Guide to Cost-Benefit Analysis of Investment Projects for Cohesion Policy 2014-2020](https://ec.europa.eu/regional_policy/sources/docgener/studies/pdf/cba_guide.pdf) [↑](#footnote-ref-1)
2. Načrtovanje variant in potrditev predloga najustreznejše variante ali rešitve [↑](#footnote-ref-2)
3. III. način priprave in oblika podrobnega načrta Pravilnika o vsebini, obliki in načinu priprave občinskega podrobnega prostorskega načrta, Ur.l.RS, 99/07 in 61/17. [↑](#footnote-ref-3)
4. Okoljsko poročilo se izdela na podlagi odločbe o CPVO v fazi osnutka in dopolni v vseh nadaljnjih fazah izdelav prostorskega akta [↑](#footnote-ref-4)